**Галоўнае ўпраўленне землеўпарадкавання Магілёўскага абласнога выканаўчага камітэта** (далей – галоўнае ўпраўленне землеўпарадкавання) створана ў адпаведнасці з Указам Прэзідэнта Рэспублікі Беларусь ад 28 лютага 2018 г. № 91-дсп «Аб структуры і колькасці дзяржаўных органаў».

Галоўнае ўпраўленне землеўпарадкавання ў сваёй дзейнасці кіруецца Канстытуцыяй Рэспублікі Беларусь, іншымі законамі, дэкрэтамі, указамі, распараджэннямі Прэзідэнта Рэспублікі Беларусь, іншымі актамі заканадаўства Рэспублікі Беларусь і Палажэннем аб галоўным упраўленні землеўпарадкавання.

Галоўнае ўпраўленне землеўпарадкавання з’яўляецца структурным падраздзяленнем Магілёўскага абласнога выканаўчага камітэта.

**Асноўнымі задачамі галоўнага ўпраўлення землеўпарадкавання камітэта з’яўляюцца:**

ажыццяўленне дзяржаўнага рэгулявання ў галіне зямельных адносін, аховы і эфектыўнага выкарыстання зямель на тэрыторыі вобласці;

ажыццяўленне дзяржаўнага кантролю за выкарыстаннем і аховай зямель, правядзеннем і якасцю землеўпарадкавальных, зямельна-кадастравых работ;

разгляд матэрыялаў па адабранні і прадастаўленні зямельных участкаў, падаўжэнні тэрмінаў карыстання зямельнымі ўчасткамі, змяненні межаў адміністрацыйна-тэрытарыяльных і тэрытарыяльных адзінак, правядзенне пры неабходнасці дадатковых узгадненняў названых матэрыялаў, падрыхтоўка праектаў рашэнняў, унясенне іх на разгляд аблвыканкама, Магілёўскага абласнога Савета дэпутатаў;

праверка выканання фізічнымі і юрыдычнымі асобамі ў парадку, устаноўленым заканадаўчымі актамі, заканадаўства аб ахове і выкарыстанні зямель;

выкананне іншых функцый, прадугледжаных заканадаўствам Рэспублікі Беларусь.